У оквиру четвртог програма за попуну и замену флоте, била су додељена финансијска средства за још два брода типа Јамато. Градња трећег брода почела је 4. маја 1940. године у бродоградилишту у Јокосуки и добио је назив Шинано. Бродограђевински радови на бојном броду прекинути су током децембра 1941. године након 50% готовости трупа и механизма. Након губитка 4 носача авиона у бици за Мидвеј команда флоте је разрадила програм за градњу нових носача авиона и преправку готових и недовршених различитих бродова.